Papua-Yangi Gvineyada 6,7 magnitudali zilzila sodir bo‘ldi

Solomon dengizi akvatoriyasidagi Papua-Yangi Gvineyaga qarashli Bugenvil orolining g‘arbiy sohilida 6,7 magnitudali zilzila sodir bo‘ldi. Bu haqda Rossiya Fanlar akademiyasining Geofizika xizmati Sibir bo‘limi bergan ma’lumotlar asosida “Interfaks” xabar qilmoqda.

Ma’lum qilinishicha, yerosti silkinishlari oroldagi Arava shahridan 117 kilometr uzoqlikda, 6,63 daraja janubiy kenglik va 154,58 daraja sharqiy uzunlik koordinatalari bo‘yicha qayd etilgan.
Markazidagi silkinishlarning davomiyligidan kelib chiqib, bu seysmik hodisa “halokatli” deya baholanmoqda.